13.-23. augustini toimuv Birgitta festival Pirita kloostris rõõmustab sel aastal 1400 muusikasõpra kõige erinevamate etendustega.
#000002
Festivali kunstiline juht Eri Klas pidas oluliseks, et tänavu avab ürituse Eesti algupärane teos. «Noor andekas helilooja Tauno Aints on kirjutanud suurvormi «Aeg armastada» rahvusmeeskoorile ja kahele solistile, kelleks festivalil on Jassi Zahharov ja Urmas Põldma,» ütles Klas. «Esituse juurde kuulub tantsuetendus. Lisaks saab festivalil näha eksootikat ja ainult kõrgetasemelist kunsti.»
#000003
Festivali kava kiitis ka ettevõtmise korraldaja, Tallinna filharmoonia produtsent Heili Vaus-Tamm. «Birgitta festivali muusikateatri lavastuste puhul on tähtis, millised trupid ja millise sõnumiga esinema tulevad,» lausus Tamm. «Lihtsalt hea lugu soodsa hinnaga ei lähe meie juures läbi.»
#000004
Klasi sõnul on viiendat aastat toimuva festivali maine ütlemata hea. «Väliskülalisi toob siia põnevus, mida üritus pakub,» mainis ta. «Teeme kogu aeg tööd, et tase ja tuntus kasvaks. Soome Savonlinna festivali korraldajad on juba meie peale kadedad.»
#000005
Birgitta festival sai alguse siis, kui dirigent käis igal suvel Savonlinna festivali juhatamas. «Edgar Savisaar küsis korra, mida oleks võimalik Tallinna jaoks teha. Vastasin, et küll oleks tore, kui teeksime ka siin samasuguse festivali, millel oleks rahvusvahelist kaalu,» meenutas Klas. «Et võiksime esitada ja esitleda oma muusikat, muusikuid ja teatriinimesi, samuti kutsuda külalisi esinema, vaatama ja kuulama.»
#000006
Sel aastal on kloostri varemetel lisaks katusele olemas spetsiaalsest võrgust aknad, et vihm ja tuul külastajaid kätte ei saaks. Saalis on tänavu 1400 istekohta ja ühtekokku astub üles üle kahesaja esineja.
#000007
«Võib ehk arvata, et filharmoonias tegeleb festivaliga suur hulk töötajaid,» ütles Klas. «Tegelikult on meid seitse inimest ja festivali ajaks kolime ehk kõik Piritale, kus ka mina elan. Ööd ja päevad vaeva nähes saab sellist üritust korraldada ka väikese seltskonnaga.»
#000008
Tallinna linnapea Edgar Savisaar tõdes, et maestro Eri Klasi tuntus ja laiahaardelisus on festivali edu pant. «Mul on hea meel, et Pirita kloostri varemetes toimuv festival on kujunenud tõepoolest üheks suuremaks muusikateatri festivaliks Põhja- ja Baltimaades,» rääkis Savisaar. «Festival on olnud algusest peale mitmekesine ja kõrgetasemeline. Võib öelda, et korraldajad on teinud head tööd. Birgitta festivali peame üheks tähtsamaks kultuurisündmuseks ka 2011. aastal, kui Tallinn on kultuuripealinn.»
#000009
Sergei Prokofjevi ballett «Romeo ja Julia»
#000010
2. Mis on halvad kommentaarid?
#000018
Tallinnast saab tulevikus keskkond kus testitakse tuhandeid rohetehnoloogiaid; Tallinna Toomkirik korraldab orelimaratoni, kus esineb 20 organisti
#000025
Peapiiskop rääkis jumalateenistusel pagulusjõuludest (4)
#000029